Downloaded from YTS.MX
Official YIFY movies site: YTS.MX
TULEVIA ENSI-ILTOJA
ERÄÄT LOISTAVAT ELOKUVAT SÄILYVÄT
KUULUN KIRJAILIJA FLANNERY O'CONNORIN -
KIISTELTY DRAAMA SAAPUU VALKOKANKAALLE...
Puhu totta. Hylkää paholainen.
FLANNERY O'CONNOR
Hyvän ja pahan taistelu.
Pahan valtakunta kasvaa.
Kotona taas!
Thomas? Tässä on Star. Hän asuu luonamme pari päivää.
Ei hätää. Käy peremmälle.
Hän sanoo olevansa ateisti.
Vain Jumala on ateisti.
AVOIN TARINA SÄÄDYTTÖMÄSTÄ NAISESTA,
Kun synti ja viettely vapautuvat...
Voi luoja!
Mene pois! Olet paha! - Tiedän tämän leikin.
Hän on nymfomaani! - Sekin on vain hänen epäonneaan.
JÄNNITYSTÄ JA RIEMUA
HÄMMÄSTYTTÄVÄÄ REALISMIA
Se säädytön ja rikollinen lutka varasti aseeni!
Uskothan minua, äiti? Ole hiljaa!
Mitä tältä voi odottaa?
Arvoituksia. Jännitystä. Skandaaleja.
Ja aikakautemme suurimmat tähdet.
ELOKUVASSA STAR DRAKE
ELOKUVA ALKAA
"Ärsyynnyn, kun ihmiset vihjaavat, että fiktion kirjoittaminen -
on todellisuuden pakoilua.
Se on sukellus todellisuuteen."
Taivaalla oli pitkiä hopeisia raitoja, jotka muistuttivat rakennustelineitä.
Niiden takana oli tuhansia tähtiä, jotka liikkuivat yhä hitaasti.
Kuin ne olisivat osa rakennustyötä, joka sisälsi koko universumin,
ja jonka valmistumiseen kuluisi kaikki aika.
Mutta kukaan ei välittänyt taivaasta.
Maailma luotiin kuolleille.
Ajattele kaikkia kuolleita. Heitä on enemmän kuin eläviä.
Ja kuolleet pysyvät kuolleina. Kauemmin kuin elävät.
Se ei näytä haittaavan heitä.
PERUSTUU FLANNERY O'CONNORIN NOVELLEIHIN
TUMMIEN SILMÄNALUSTEN POISTO
TATUOINTILIIKE
Rakas Jumala, minulla on epäilyksiä työni suhteen.
Haluan kirjoittaa romaanin. Hyvän romaanin.
Teen sen hyvistä tunteista, mutta myös huonoista.
Lähinnä huonoista.
Anna minun hallita asiat, joista löydän Sinut.
Obadiah Elihue.
Obadiah Elihue?
Obadiah Elihue. - Obadiah Elihue.
Mitä nimi tarkoittaa? -"Jumalan palvelija".
Neiti O'Connor, kunnioitan teitä. Siksi olen rehellinen.
Yritätkö aiheuttaa lukijoillesi vaikeuksia?
Heidän ei tarvitse kärsiä ymmärtääkseen epätavallisia ajatuksiasi.
Tuntuu, että haastat riitaa. Lukijahan vain avasi kirjasi kannet.
En myöskään ole varma, auttavatko tekemäsi muokkaukset.
Sanon tämän siksi, että kirjalla oli vahvuutensa.
Haluatko syventyä yksityiskohtiin?
Olen avoin kritiikille.
Hienoa.
Tässä on ensimmäinen palautteemme kirjastasi.
Voit viedä ne kotiin.
Uskon, että yhteenveto olisi tässä vaiheessa hyödyksi.
Saisimme käsityksen teoksen viimeisistä luvuista.
Olen avoin kritiikille, mutta vain pyrkimykseni suhteen.
Haluatko minun työskentelevän kanssasi kuten muidenkin kirjailijoiden kanssa?
Vai haluatko toimia yksin?
Mieti sitä. Neiti McKee palaa asiaan.
Oli mukava tavata, neiti O'Connor.
Turvallista matkaa. - Kiitos.
Tulitkin takaisin.
Ennen lähtöäni haluan tehdä selväksi mielipiteeni -
romaanistani ja kritiikistäsi.
En tee yhteenvetoja.
Selvitän kirjoittamalla, mitä teen. En tiedä, mitä ajattelen -
ennen kuin näen, mitä sanon. Sitten minun on toistettava se.
Romaanin hyvät ominaisuudet liittyvät mainitsemiisi rajoituksiin.
Jos haluan kehittyä kirjailijana, minun on kehityttävä omalla tavallani.
En aio tehdä sitä muulla tavalla.
Vastalauseesi perusteella haluat pelastaa teoksen ja tehdä siitä perinteisen.
Mutta en kirjoita perinteistä romaania.
Levoton veri ei liene yhtä jäykkä, kun se on valmis,
mutta se on yhtä outo kuin tämäkin, ellei jopa oudompi.
Herää kysymys.
Kiinnostaisiko Rinehartia julkaista uudenlainen romaani?
"Neiti O'Connor", hän sanoi. "Olet suorapuheinen, mutten pidä -
ankarasta yhteistyönäkemyksestäsi."
"Se ei sovi nuorelle naiselle." - Suorapuheinen?
Heittäydyn mieluummin junan alle kuin kirjoitan yhteenvedon.
Jos en ole heidän mielestään arvokkaampi, heidän pitäisi antaa minun mennä.
Mies on idiootti.
Enpä tiedä.
Keksimme minulle luonnehdinnan "ennenaikaisen ylimielinen".
Minun piti ehdottaa sitä hänelle. - Tietenkin. Hyvä juttu.
Sitä ei tarvitse muokata. Jos hän on järkevä, hän julkaisee sen.
Kiitos, Cal.
Yritän kääntää toisenkin posken, mutta päädynkin ironiaan.
Tarvitsen ennakkomaksun. - Tarvitsen tupakkaa.
Niinkö?
Ostaisitko New York Timesin? Kaksi kappaletta.
Kaksi? - Kaksi.
Kulkuri nosti kokonaisen ja lyhyen kätensä hitaasti ilmaan.
Ne osoittivat kohti taivasta. Hänen kehonsa muodosti kieron ristin.
Vaikka vanha nainen asui täällä yksin Lucynell-tyttärensä kanssa,
eikä ollut nähnyt yksikätistä miestä aiemmin, hän näki jo kaukaa,
että mies oli kulkuri, jota ei tarvinnut pelätä.
Maksaisin omaisuuden -
asuakseni näin kauniissa paikassa!
Lyön vetoa, että auringonlasku on komea näky.
Se laskee joka ilta.
Niinpä.
Ajavatko arvon naiset?
Autolla ei ole ajettu vuosiin. - Mikään ei ole kuin ennen.
Maailma on melkein mätä.
Mistä herra on kotoisin?
Voisin sanoa mitä vain. Voisin sanoa olevani Tom T. Shiftlet.
Tennesseen Tarwaterista. Mistä tietäisit, onko se totta?
Saatan olla Aaron Sparks Georgian Singletonista. Et tiedä sitä.
En tiedä sinusta mitään.
Mutta voin kertoa, että olen mies.
En aivan kokonainen mies.
Mutta mikä on mies?
Voit viipyä täällä ja tehdä töitä.
Ruokapalkalla. Voit nukkua tuossa autossa.
Ennen vanhaan munkki nukkui arkussaan.
He eivät olleet yhtä kehittyneitä kuin me.
Aivan.
Minulla on sinulle jotain. Tässä se on.
Mikä se on? - Se on Harcourtin Bob Giroux'lta.
Näytin hänelle novellisi.
"Nuori katolinen kirjailija on poikkeuksellinen lahjakkuus", hän sanoi.
Hän haluaa tavata.
Kiitos, Cal.
Voimme mennä yhdessä. Palaatko ensi viikolla?
Jos äitiäni ei olisi, en enää palaisi.
Juna New Orleansiin lähtee laiturilta seitsemän.
Minun pitäisi tulla joskus kylään. - Et olisi enää oma itsesi.
Cal... - Olet enkeli.
En halua olla enkeli.
Mutta suhteeni heihin on parantunut.
Puhutko heille? - Kävin katolista koulua.
Freudilaisten mukaan kärsin enkeliaggressiosta.
Lukittauduin johonkin huoneeseen ja panin käteni nyrkkiin.
Pyörin ympäri huonetta. Pieksin suojelusenkeliäni.
Yritin ärsyttää häntä. - Eivätkö he ole kärsineet tarpeeksi?
En tiedä, mitä enkelit ovat. Mutta tiedän, mitä he eivät ole.
Se lohduttaa minua suuresti.
Rakastan sinua, Flannery.
Tämä ei ole kosinta.
Tunnet minut. Minulla on monta rautaa tulessa.
Kerro minulle, kun ne on taottu.
Lucynellille puhuminen oli kuin puhuisi koiralle,
joka on koulutettu sanomaan pari sanaa.
Kun sille puhutaan, se kokee itsensä riittämättömäksi ja unohtaa ne.
Tuo on lintu.
Lintu. - Niin.
Seuraava asema on Wilmington, Delaware.
Lintu.
Lintu!
Opeta hänelle muita sanoja.
Lintu!
Mitä haluat hänen sanovan?
Opeta hänet sanomaan...
"Kullanmuru".
Lintu.
Kullanmuru.
Lintu.
Lintu!
Lintu.
Lintu!
Lintu.
Lintu!
Se tekee 3 dollaria ja 50 senttiä. -"Kullanmuru".
Lintu!
Kas niin.
Se ei tuntunut riittävältä!
Pelkkä toimistonainen. Asiakirjat ja verinäyte.
Lain mukaan se riittää!
Voit leikata irti sydämeni ja tutkia sen. Se ei kerro minusta mitään.
Katso kuinka kaunis Lucynell on! Hän on kuin pieni nukke!
Kuule!
Sait hyvän saaliin.
Mitä he tietävät verestäni?
En ole ollut hänestä erossa kahta päivää kauemmin.
En antaisi häntä kenellekään muulle. Mutta olet kunnon mies.
Nähdään parin päivän päästä.
Hei hei, kullanmuruni. Huolehdi hänestä!
Huolehdi autostani! Kuulitko?
Elämä, jonka pelastat, voi olla oma elämäsi.
Äitisi luulee, että 17,50 dollaria riittää kahdeksi päiväksi.
Tämä vaatii rahaa!
Ymmärrätkö, tyttöseni?
Jotkut tekevät nykyään mitä vain.
En naisi naista, ellen voisi viedä häntä hienolle matkalle.
Vien hänet hotelliin. Hemmottelen häntä.
Lopeta! En naisi Windsorin herttuatarta,
ellen voisi viedä tätä matkalle!
Veisin hänet hotelliin! Tarjoaisin hyvää ruokaa.
Lopeta! Melkein kolaroin.
Luojan tähden!
Anteeksi. Oletko nälkäinen? Haluatko syötävää?
KAHVILA
Voinko auttaa? - Kaksi annosta kinkkua ja maissia, kiitos.
Tulossa.
Kuuletko?
Vain yksi. Minä maksan. Tarjoile hänelle, kun hän herää.
Hän näyttää enkeliltä. - Ei. Hän on liftari.
Nyt minun pitää lähteä Tuscaloosaan.
Ajatukset johtavat toimintaan. Entä jos kirjoittaisin haisunäätärunon?
Haisunäätä, jonka nimi on Frederick. Se haisee mansikkapirtelöltä.
Mutta jos kirjoitan runon rehellisesti,
kuvaan herkulliselta tuoksuvan Frank-haisunäädän niin hyvin,
että ihmiset näkevät mustavalkoiset pihapiirinsä eläimet lempeämmin silmin.
He eivät enää pelkää. "Onko tuo Frank?", he pohtivat.
Voiko uudella kiinnostuksella ja uteliaisuudella -
olla positiivinen vaikutus hiipiviin haisunäätiin? Uskon niin.
Seuraava pysäkki on Milledgeville, Georgia.
Jos mielikuvitus vaikuttaa todellisuuteen, usko on siellä, missä nämä joet kohtaavat.
Mary Flannery!
Hei, kulta.
Annahan kun autan. - Ota matka-arkkuni.
Hyvä on. Oletko kunnossa?
Onko Milledgeville kehittynyt? - Se on yhä jäljellä.
Kahdessa liikkeessä on uudet myynti-ikkunat.
Katie-täti nukkuu autossa. Yritetään olla hiljaa.
Miksi hän nukkuu autossa?
En halua tulla tänne yksin.
Heitä on nyt enemmän kuin meitä.
Käymme matkalla tohtori Blockilla. - Ei.
Hän välittää sinusta henkilökohtaisesti, toisin kuin New Yorkin lääkärit.
En halua kenenkään välittävän minusta. - Mitä ihmettä? Oletko nyt kulkuri?
Meidän on ostettava kunnon takki.
Tiedän, että täällä on kylmä. Voin ostaa oman takkini.
Et voi hyvin, mutta yritä olla ystävällisempi.
Ei herätetä siskoa.
Monet kuvernöörit pohjoisessa ja etelässä -
puhuvat yhtenäisyyden tarpeesta kansalaisoikeuksien suhteen.
He uskovat Stevenson-Russellin ryhmään.
Mary Flannery. Hei, kulta. Katsohan sinua.
Et näytä hyvältä.
Regina, hän näyttää sairaalta. - Menemme Blockin luo.
En halua mennä. - Hänellä on vilunväristyksiä ja ihottumaa.
Hän ei jaksa nostaa kirjoituskonetta.
Oletko kirjoittanut kivoja tarinoita viime aikoina?
En ole.
Jotainhan sinä varmasti kirjoitat. - Luin sen, jonka lähetit äidillesi.
No? - Se ei oikein miellyttänyt minua.
Se jätti pahan maun. - Ei sitä ole tarkoitus syödä.
Kerrohan mitä työstät?
Kirjoitan romaania nimeltä Levoton veri. Se kertoo ateistista.
Hän makaa ilotytön kanssa ja perustaa uskonnon.
"Kristuksen kirkko ilman Kristusta".
Lopuksi hän saattaa repiä silmät päästään.
"Kirkko ilman Kristusta"? - Useimmat tuntemani kirkot ovat sellaisia.
Tällä kertaa voit kirjoittaa mukavista ihmisistä.
Sinusta voi tulla uusi Margaret Mitchell.
Tarvitsemme hyvän kirjan, kuten Tuulen viemää.
Kirjoita sodasta! Kirjasta tulee pitkä. - Rakastan sitä elokuvaa!
Mammya esittävä tumma tyttö huvittaa minua.
On hienoa nähdä kunniallinen neekerinainen.
"Ashley! Mitä minä teen?"
Joskus Ruby Turpin nimesi eri ihmisryhmiä.
Alimmat olivat enimmäkseen mustia. Eivät kaikki, mutta melkein.
Heidän rinnallaan, ei yläpuolellaan, oli valkoinen roskaväki.
Näiden yläpuolella olivat talolliset sekä maanomistajat,
joihin hän ja hänen miehensä Claud kuuluivat.
Yläpuolella olivat rikkaat, joilla oli isommat talot ja enemmän maata
Mutta tässä vaiheessa asiat mutkistuivat Rubyn kannalta.
Jotkut rikkaat olivat työväkeä, joka oli hänen ja Claudin alapuolella.
Jotkut hyväsukuiset olivat menettäneet rahaa ja elivät vuokralla.
Oli myös mustia ihmisiä, jotka omistivat talonsa ja maansa.
Istu! Tiedät, ettet voi seistä sillä jalalla.
Hänellä on haava jalassa.
Hyvänen aika. Mistä se tuli? - Lehmä potkaisi häntä.
Hyvänen aika.
Tohtori kutsuu, herra Mulligan.
Kun hän nukahti, hänen päässään pyörivät eri ihmisluokat.
Hän näki unta, että he olivat tavaravaunussa matkalla kaasu-uuniin.
Voi luoja.
Voisinpa laihduttaa. - Mutta et ole lihava.
Olenpas. Claud voi syödä niin paljon kuin haluaa.
Kun minä katsonkin herkkuja, painoni nousee.
Voit syödä niin paljon kuin haluat. Vai mitä, Claud?
Ainakin sinulla on hyvä mielenlaatu.
Koolla ei ole väliä.
Tärkeintä on hyvä mielenlaatu.
Opiskeletko collegessa? Luet näköjään kirjaa.
Rouva esitti sinulle kysymyksen. - Minulla on korvat.
Sää on niin kaunis. Eikö olekin?
Hyvä puuvillasää, jos neekerit suostuvat poimimaan.
Mutta he eivät halua enää poimia puuvillaa.
Valkoiset eivät halua poimia sitä. Ja neekerit haluavat olla kuin valkoiset.
Heidät pitäisi lähettää Afrikkaan. Sieltä he ovat kotoisin.
On pahempiakin asioita.
Hekin ovat erilaisia.
Näin on. On paljon pahempiakin asioita.
Ruby!
Synnyt uudelleen.
Mutta maailmassa on vain kaksi avointa paikkaa.
Voit olla joko neekeri tai valkoista roskaväkeä.
Ei!
Ole kiltti, Jeesus. Anna minun olla oma itseni.
Voin odottaa, kunnes toinen paikka vapautuu.
Ei, sinun on valittava nyt. Minulla on vain ne kaksi paikkaa.
Tee minusta sitten neekeri. Mutta ei sellaista, joka on surkimus.
Tee minusta siisti, puhdas ja kunniallinen neekerinainen.
Kuten minä, mutta mustana.
Kuulitteko, että meksikolaiset haluavat kääntää Raamatun espanjaksi?
Pahinta maailmassa on kiittämättömyys.
Kun joku saa kaiken, eikä hän osaa arvostaa sitä.
Tunnen tytön, jonka vanhemmat antaisivat hänelle mitä vain.
Hän saa hyvän koulutuksen. Kalliita vaatteita.
Mutta hän ei koskaan sano mitään mukavaa.
Hymyilystä ei ole haittaa.
Se kohentaa oloasi. Koko kehossa.
Totta kai. Mutta on ihmisiä, jotka eivät halua kuunnella.
Kiitollisuus on peruskiveni.
Mietin, kuka olisin voinut olla itseni lisäksi.
Mietin kaikkea, mitä minulla on. Vähän kaikkea.
Ja vieläpä hyvä mielenlaatu.
Haluan vain huutaa "Kiitos, Jeesus!"
Kiitos, Jeesus, että loit kaiken tällaiseksi.
Kiitos, Jeesus!
Mitä sinä haluat sanoa?
Palaa helvettiin, minne kuulut, senkin vanha pahkasika!
Hoitaja! Soittakaa ambulanssi!
Valo asettui hänen silmiinsä.
Hän näki sielujen nousevan jylisten Taivaaseen.
Laumoittain valkoista roskasakkia sekä mustia valkoisissa kaavuissa.
Pataljoonittain kummajaisia, jotka kirkuivat ja hyppivät kuin sammakot
Kaikki olivat puhtaita, ensimmäisen kerran.
Hän näki heidän järkyttyneistä ilmeistään että jopa heidän hyveensä paloivat pois.
Tulehan, sika.
Rakas Cal.
Lähdin New Yorkista 24-vuotiaana. Palasin Georgiaan 107-vuotiaana.
Luuni ovat kuin hiiltä. Kuume keittää niitä.
Aion pian palata New Yorkiin, mutta äiti ei halua, että matkustan.
Mutta älä huoli. En ole täällä kauan.
Täällä kaikki luulevat, että pitkät housut ovat boheemin merkki.
Kun saavun kotiin, haluatko lähteä lounaalle?
Teidän pitäisi nähdä uusi saarnaaja, joka laulaa saarnansa.
Hän laittaa tuolin korokkeelle ja kutsuu jonkin raamatullisen hahmon.
"Tule todistamaan!"
"Paavali, tule todistamaan", hän sanoo.
Hän odottaa, että Paavali istuu. Sitten hän laulaa.
Keittiössä taitaa olla jotain, mikä rauhoittaa Carramaen vatsan.
Haluan puhua kahden Maryn kanssa, joten voit mennä kotiin.
Selvä. - Kiitos paljon.
Kuvittelevatkohan he, että Paavali istuu tuoliin?
Ei aavistustakaan.
Katso tätä.
Tohtori Wells piti tiedotustilaisuuden collegessa.
Kaksi neekeriä, opettaja ja valvoja, osallistui siihen.
Miten se meni? - Kaikki sekosivat.
He polttivat ristin Wellsin etupihalla. - Onko se hauskaa?
Oli liian kosteaa palavalle ristille, joten he pystyttivät kannettavan.
Se valaistiin punaisilla hehkulampuilla.
He ovat itse käyneet korkeintaan neljä luokkaa.
Ja äkkiä he ovat kiinnostuneita koulutuksesta?
Älä nouse, Mary Flannery.
Älä nouse, ole kiltti. - Minulla on töitä.
Sinun on levättävä.
Kerättävä voimasi.
Jaksan kirjoittaa kirjoituskoneella. - Se ei ole niin.
Lääkäri sanoo toisin.
Ja...
Block on tulossa puhumaan meille. - Mikä tämä on?
Mitä varten se on?
Onko se minulle?
Regina.
Chanceyn mukaan utaresairas lehmä pitää viedä eläinlääkäriin.
Mennään sitten. - En pidä neuloista.
Tämä on valtava. Se näyttää olevan karjaa varten.
Ottaisin mieluummin reuman.
Mary Flannery.
Sinulla ei ole nivelreumaa.
Sinulla on punahukka.
Olet nyt aikuinen.
Sinulla on oikeus tietää.
Äitisi ei halunnut huolestuttaa sinua.
Olet jo heikko. Hän ajatteli, että se olisi...
Hän ei halua sinun ajattelevan, että tilanne on toivoton.
Isäsi tilanne oli toinen.
Nykyään lääkärit eivät anna nuorten kuolla.
Nuoret saavat uusia lääkkeitä.
Ihminen ei kuole.
Kuten aiemmin.
Vai niin.
Se ei ole hyvä uutinen.
Mutta kiitos, että kerroit.
Epäilin sitä ja luulin tulleeni hulluksi.
Olen mieluummin sairas kuin hullu. Älä sano, että kerroit minulle.
Muuten hän ei enää kerro sinulle mitään.
Ehkä haluan vielä tietää jotain itsestäni.
Kiitos.
Teen töitä. Sanoin, ettet saa tulla sisään, kun teen töitä.
Tiedän sen, mutta sinun on tultava alas nyt.
Kun olet valmis. - Rinehart hylkäsi romaanini.
Se on varmasti pettymys, mutta lääkäri on täällä.
Kauanko olet tiennyt?
Tiennyt mitä?
Näytän aivan isältäni.
Etkä näytä.
Voit mennä puhumaan lääkärille. Minä tarvitsen papin.
Tietoisuus kuolemasta on tarttunut minuun
Tietoisuus Jumalan voimasta on rikkonut omahyväisyyteni -
kuin kylkeen osunut luoti.
Draaman, tragedian ja äärettömyyden tunne -
on täyttänyt minut surulla.
Mutta yksi on suurempi kuin suru.
Ihmetys.
KAKSI VUOTTA AIEMMIN
Rakas Regina, minulla on hyviä uutisia.
Voitin Rinehart Iowa -kirjallisuuspalkinnon.
Arvostettu kustantamo maksaa minulle 750 dollaria.
He julkaisevat kirjan, jos saan sen valmiiksi.
Voikaa hyvin.
Katsokaa, ettei uusi pihatyöntekijä lannista ankkoja.
P.S. Älä enää lähetä minulle esiliinoja.
Tiedän, että se on vaikeaa, mutta ole kiltti.
Mary Flannery. On sinun vuorosi.
Tarinan nimi on Parkerin selkä.
"Sarah Ruth oli tavanomainen."
Hänen kasvojensa iho oli kireä kuin sipulin kuori.
Silmät olivat harmaat ja terävät kuin jääpiikin kärki.
Perhana!
Hei! - Hemmetti soikoon!
Täällä ei puhuta rumasti!
Hyvä on.
Satutin käteni. Se taisi murtua.
Anna kun katson.
Siinä ei ole mitään vikaa. - Olen parantunut!
Pidä varasi. Olin laivastossa. Matkustin ympäri maailmaa.
Voin opettaa sinulle pari juttua. Tämä tehtiin Kap Hornissa.
Tämä on Burmasta. Tämän tein 15-vuotiaana.
En pidä siitä. Se on epäjumalanpalvontaa.
Odota hetki.
Näkisitpä ne, joita et nyt näe. - Intiaanit tekevät niin.
Turhamaisuutta. - Pidätkö jostakin? Katsohan tätä.
Kana on ihan hyvä. - Kana?
Se on kotka, tyttöseni. Vain hölmöllä olisi kana.
Vain hölmöllä olisi tatuointeja.
Oletko pelastunut? - Pelastunut?
Miltä minun pitäisi pelastua?
Auttaisiko suudelma?
Mikä on nimesi? - Parker.
O.E. Parker. - Mitä O.E. tarkoittaa?
Ei sillä ole väliä. Mikä sinun nimesi on?
Kerron sen, jos kerrot mitä "O.E." tarkoittaa.
En voi. Koko kaupunki saisi tietää.
En kerro. Vannon sen.
Hyvä on.
Kerron sen.
Se on salaisuus. Et saa kertoa kenellekään. Tule lähemmäs.
Nimeni on Obadiah Elihue Parker.
Se tarkoittaa Jumalan palvelijaa.
Hei! Haluatteko omenoita? - Joo!
Piipahdan huomennakin. Tuon karhunvatukoita.
Miltä kuulostaa?
Ottakaa vain.
Kiittäkää häntä. - Kiitos!
Kuin sokea poika olisi ohjattu niin hellästi toiseen suuntaan,
ettei hän huomannut päämääränsä vaihtuneen.
Vasta kun olemme naimisissa.
Parker! Ei! - Oletko suffragetti?
Tai lesbo? - En jaa ihmisiä sukupuolen mukaan.
Jaan heidät ärsyttäviin tai vähemmän ärsyttäviin.
Vai niin.
Kumpi minä olen?
Tässä on vastaukseni.
Ei! Vasta kun olemme naimisissa. Parker?
Vasta kun olemme naimisissa!
Kun olemme naimisissa.
Parker oletti, että nainen halusi pelastaa hänet.
Toisinaan nainen näytti pitävän juuri inhoamistaan asioista.
Parker kykeni ymmärtämään häntä, mutta ei itseään.
"Mutta olen kuin vehreä oliivipuu Jumalan huoneessa.
Luotan Jumalan armoon aina ja ikuisesti."
Kun Jumala tuomitsee sinut,
Jeesus kysyy sinulta, mitä muuta olet tehnyt kuin piirrellyt itseesi.
Minua et kyllä huijaa.
Pelkäät vain, että se kookas ja vaalea naisasiakkaani sanoo:
"Herra Parker. Entä jos karkaisimme yhdessä?"
Houkuttelet syntiä.
Olisitpa nähnyt hänet, kun hän näki paljaan ylävartaloni.
Hän katsoi minua ja sanoi: "Näytätte maalaukselta, herra Parker."
Jumalan tuomiolla joudut vastaamaan siitäkin. Turhamaisuus.
Ajattelin tatuoida selkääni Raamatun säkeen.
Saisit parempaa luettavaa.
Enköhän minä ole -
jo löytänyt itselleni oikean tulen?
Olet, mutta katso minua.
Hyvä on.
Ei.
Parker tiesi, miksi hän meni naimisiin. Se oli ainoa tapa saada hänet.
Mutta Parker ei ymmärtänyt, miksi hän jäi.
Pian nainen tulisi raskaaksi, eikä Parker pitänyt sellaisista naisista.
Hän piti päätään kytkentärasiana, jota hän hallitsi.
Mutta naisen kanssa hän ei hallinnut itseään.
Naisen mielen musta maailma nieli sekä taivaan että planeetat.
Kaiken, mikä oli ollut tai tulisi olemaan.
Kun hän sulki silmänsä, hän saattoi nähdä tähden.
Se oli kuin joulukortin tähti. Mutta hän ei nähnyt sitä tarkasti.
Jokin oli hänen tiellään.
Kuin hän olisi ollut jonkin alussa, jolla ei ollut alkua.
Hän näki tähden vetäytyvän kauemmas pimeyteen,
kunnes hän ymmärsi, että Sarah Ruth oli se valo.
Raju isku lennätti hänet ilmaan.
Hän tippui selälleen. Törmäys sytytti puun tuleen.
Hän tunsi palavan puun lämmön kasvoillaan
Jos hän olisi osannut tehdä ristin, hän olisi tehnyt sen.
Avaa!
Luoja.
Parker kaipasi kipeästi Sarah Ruthia.
Naisen napakka kieli ja terävät silmät olivat Parkerin ainoa lohtu.
Hän ei voi vastustaa Jumalan ulkonäköä.
Hänen ylleen laskeutui rauha.
Se raastoi hermoja kuin tämä pitkä huone -
olisi ollut laiva, josta Joona tippui mereen.
Kuin hän olisi ollut oma itsensä, mutta silti ventovieras.
Kuin hän olisi ajanut uuteen maahan, jossa kaikki oli tuttua.
Vaaleaverikkö olikin toisenlainen kuin sanoit.
Sinun pitää maksaa traktori. Se oli vakuuttamaton.
Miksi tuhlaat sähköä keskellä päivää? - Ole hiljaa! Kuuntele!
En anna sinulle mitään! - Katso minua silmiin.
Haluan näyttää jotakin. Enkä halua kuulla enää sanaakaan!
Olisi pitänyt arvata. - Katso!
En voi katsoa sitä! - Etkö tunnista häntä?
En tunne häntä! - Se on hän!
Hänkö? Kuka? - Se on Jumala!
Katso sitä. Katso!
Naisen katseen alla hän tunsi itsensä läpinäkyväksi kuin kärpäsen siipi.
Jumala?
Jumala ei näytä tuolta.
Mitä tarkoitat? Mistä tiedät? Et ole nähnyt häntä.
Häntä ei näe! Hän on henki. Kukaan ei näe hänen kasvojaan!
Se on vain hänen kuvansa. Se on vain hänen kuvansa!
Se on epäjumalanpalvontaa!
Epäjumalanpalvontaa!
"Epäjumalienpalvontaa", Sarah Ruth huusi.
"Hän puristi luutaa ja katsoi pekaanipuuta kohti. Hänen katseensa kovettui.
Siinä hän oli. Mies, jonka nimi oli Obadiah Eliehue.
Hän itki kuin lapsi."
Minulla on vaikeuksia... - Walter.
Iltapäivällä ei järjestetä kriittistä analyysiä.
Seminaaripäivä päättyy.
Luovuus on luonnollista. Se ilmenee meissä.
Sinä nouset sisällämme.
Ilman sinua teksti kuolee.
Herra, nouse sisälläni.
Herätä eloon tämä kuollut halu.
Sinä olet näkemäni ohut kuunsirppi.
Minä olen Maan varjo, joka estää minua näkemästä koko Kuuta.
Auta minua tuntemaan, että voin vaihtaa maallisen tähän.
Kaiken maallisen tähän... En tarkoita...
Kenelle puhut? - Luojan tähden!
Cal? Se olet sinä. - Anteeksi.
Minä pelästyin kuoliaaksi.
Minun pitäisi olla töissä. En edes pidä juhlista.
Cocktailkutsujen keksijä pitäisi paloitella kappaleiksi.
Jalkani ovat yltä päältä ginissä.
Voin hakea vermuttia. Täydellistä.
Tulin vain tervehtimään. Tein sen tällä tavalla.
Minun on mentävä kotiin. - Ei, jää tänne.
Ole kiltti ja jää. Tarvitsen apuasi.
Nämä juhlat ovat koettelemus.
Jos olet täällä, saan ainakin -
yhden kelvollisen keskustelun,
joka ei liity juoruihin tai johonkin abstraktiin esteettiseen teoriaan.
Kauniisti kehuttu, Cal. - Puhun totta.
Onko siellä ruokaa? - Kyllä, kanaa kermakastikkeessa.
Ehkä voin jäädä hetkeksi.
En ole syönyt koko päivänä.
Kiitos.
Tarinasi... - Parkerin selkä.
Se on hyvä.
Kiitos.
Minä...
Julistan sinut pyhimykseksi.
Pyhä Flannery.
Ota huikka.
Siinähän sinä olet. Nämä ovat juhlasi. Opiskelijasi palvovat sinua.
Ja sitten sinä katoat. En tunne puoliakaan heistä, Cal.
Elizabeth, hän on Flannery. Flannery, hän on Elizabeth.
Hei. Olen lukenut kirjasi. Se teki minuun vaikutuksen.
Niinkö? Kiitos.
Tervetuloa Calin juhliin.
Hän on tärkeä henkilö. Hän voitti Pulitzer-palkinnon.
Tule.
Kun olin 7-vuotias, isälläni oli kana, joka käveli takaperin.
Pathé News tuli Georgiaan asti tekemään jutun. Minäkin olin siinä.
Minä vain autoin kanaa, mutta se oli elämäni suurin juttu.
Sen jälkeen kaikki on ollut alamäkeä.
Onko hän hyvä? - Kurssinsa lupaavin.
Hän sanoi sen päin naamaasi, Walter.
Onnittelut Rinehart-palkinnosta. - Voititko sen?
Anteeksi. - Hävisit joka tapauksessa.
Annan neuvon. Älä käytä sanaa "neekeri."
Ihmiset, joista kirjoitan, käyttävät sitä sanaa.
Tämä on vain ystävän neuvo.
En halua kaunistella todellisuutta. Tuohan on propagandaa.
Vaikka olet oikeassa, pahennat asiaa. Totuus ei muutu, vaikket pidä siitä.
Yritin vain olla ystävällinen.
Taitaa olla sinun vuorosi. Oletko valmis?
Minulla on kysymys. Uskovatko kristityt, katoliset tai muut,
että he syövät Jeesusta? Kannibalistisesti.
Jos näin on, kuinka he voivat väittää olevansa moraalisesti ylempiarvoisia?
Minusta kysymys on se, uskooko henkilö, että meidät -
luotiin Jumalan kuvaksi, vai uskooko hän, että luomme Jumalan kuvaksemme?
En tiedä vastausta, mutta muistan sen, kun olin lapsi ja sain ehtoollisen.
Kuvittelin, että se oli Pyhä Henki.
Se tuntuu olevan kolminaisuuden liikkuvin hahmo.
Nyt pidän ehtoollista kauniina ja ilmaisuvoimaisena symbolina.
Jumalan synekdokeena.
Symboli voi mennä helvettiin.
On vaikeampaa uskoa kuin olla uskomatta.
Ihmiset eivät ymmärrä, mitä uskonto maksaa.
He luulevat, että usko on iso sähköpeitto. Todellisuudessa se on risti.
Monet sanovat, että koiralla on päivänsä.
Ja kissalla on monta elämää.
Jotkut luulevat, että hummeri on pinkki.
Tai että mehiläiset eivät työskentele pesissään. Juo.
Silmäsi ovat pohjattomat. Ne näkevät enemmän.
En valehdellut.
Valehtelit. - En valehdellut.
Valehtelit. - Sinulla on totuutesi, minulla omani.
On vain yksi totuus. - Totuutta ei ole.
Mieleni on kaukana Jumalasta.
Hän olisi voinut olla luomatta minua.
Täällä Mary O'Connor pitelee ainoaa kanaa,
joka voi kävellä takaperin. Mennäkseen eteenpäin se menee taaksepäin.
Kun se katsoo eteen, se katsoo taakse.
Kun se pääsee perille, se onkin jo lähdössä.
Rakas Jumala, auta minua hylkäämään pikkutarkka tapani tehdä asioita.
En voi paeta itseäni, ellen kirjoita.
Ja kun kirjoitan, olen eniten oma itseni.
Enkö voisi kadota johonkin suurempaan?
Istu kunnolla. - Kiitos.
En halua kuolla.
Suo minulle yksi hyvä tarina.
Anna minun olla kirjoituskoneesi.
KAIKEN NOUSEVAN ON YHDYTTÄVÄ
Elät vain kerran. Voit maksaa siitä vähän enemmän.
Ainakaan en tee mitään puolivillaisesti.
Tämä hattu sopi minulle parhaiten.
Kun ostin sen, sanoin: "Vie tämä takaisin. En sovita sitä."
"Kokeilehan sitä", nainen sanoi. Minä kokeilin. Hän sanoi -
"Jos teet jotakin hatun eteen, se tekee jotakin sinulle."
"Tuo hattu päässä et näytä puolivillaiselta."
Pidän siitä, äiti.
Maailmantilan puolesta on ihme, että meillä menee hyvin.
Mutta nyt osat ovat vaihtuneet. - Älä.
Muistan Carolinen, joka oli neekerihoitajani. Hän oli ihana henkilö.
Luojan tähden, vaihda puheenaihetta.
Miksi pukeudut kaupungille näin? Näytät gangsterilta.
Kukaan ei välitä ulkonäöstäni. - Minä välitän.
Olen ystävällinen kaikille. Tiedän, kuka olen.
Kukaan ei piittaa ystävällisyydestäsi. Etkä sinä tiedä, kuka olet.
Tiedänpäs. Jos et, häpeän puolestasi.
Voi ei.
Isoisäsi oli tämän osavaltion kuvernööri.
Isoäitisi oli hurskas. Isoisoisäsi -
omisti plantaasin ja 200 orjaa.
Onneksi ihmisiä ei voi enää ostaa tai myydä.
Paitsi jos se naamioidaan häiksi.
Mitä sinä tiedät häistä?
Colby, tule tänne.
Pysy paikallasi.
Eikö hän olekin söpö?
Kukkuluuruu!
Hän taitaa pitää minusta. - Lopeta.
Suorista selkäsi.
Annan pojalle kolikon. - Ei.
Äiti, he eivät pidä siitä. - Löysin vain pennin.
Älä. - Se on upouusi.
Pikkupoika! Katso!
Minulla on uusi ja kiiltävä penni!
Juuri sinulle. Saitko sen? Ole hyvä.
Hän ei ota kenenkään pennejä. Ei kenenkään!
Tässä.
Minähän kielsin sinua.
Vastedes en halua kuulla saarnoja rotuongelmasta.
En enää anna sinun rajoittaa ystävyyksiäni rodun perusteella.
Haluan kotiin! - Eikä hän ollut mikään yksittäistapaus.
Hänen kauttaan mustat sanoivat sinulle,
etteivät he halua enää säälipennejäsi!
Äläkä käyttäydy kuin tämä olisi maailmanloppu!
Menemme laihdutuskurssillesi, koska olet lihava!
Lihava, äiti!
Mennään! - Haluan kotiin.
Äiti! Minne sinä olet menossa?
En kävele tätä pidemmälle, äiti.
Äiti!
Käske isoisän hakea minut!
Sano Carolinelle...
Käske Carolinen hakea minut!
Äiti, olen pahoillani. Minä vien sinut.
Auta minua!
No?
No...
En ymmärrä sitä.
Mikset halua kirjoittaa sellaista, mitä ihmiset lukevat mielellään?
Tämä ei ole mikään Harper's Bazaar.
Harper's Bazaar?
Luuletko hyödyntäväsi Jumalan antaman lahjakkuutesi,
jos et kirjoita jotain, mistä monet lukijat pitävät?
Se on kirjallisuuslehti.
Maksavatko he? - Maksavat.
Eivät paljon.
Mutta tuollaiset lehdet luovat kirjailijan maineen.
Maineella ei makseta ruokaostoksia.
Ajattelin tilata riikinkukon.
Riikinkukon? - Niin.
Eivätkö ne syö kukkia? - Ei. Ne syövät linnunruokaa.
Enpä tiedä.
Tarvitsen harrastuksen, jos olen täällä pitkään.
Tiedätkö mitä?
Voisit olla ystävällisempi.
En anna sinun kuolla.
Rakas Cal, minulla menee hyvin, vaikka uutiset väittäisivät toista.
Vietän pari kuukautta lintutarhassani romaanini kanssa.
Millainen invalidi minusta tuleekaan?
Tavallaan sairaus on opettavaisempi kuin matka Eurooppaan.
Työstän romaaniani, mutta se on niin huono, että kirjoitan novelleja.
Minulla on kokoelma, jonka nimi on Hyvää miestä ei hevin löydä.
Jos olet tien päällä, toivottavasti pysähdyt Milledgevillessä.
Kävely kainalosauvojen kanssa saa minut tuntemaan itseni apinaksi.
Minulla ei ole mitään syytä ajatella Aristotelesta.
Minun pitäisi ajatella banaaneja. - Kultaseni.
Opit nopeasti kävelemään niillä. Totut niihin.
Olenko kertonut siitä kerrasta, kun pieni Patina-ponini -
nousi takajaloilleen ja löi minua päähän?
Ehkä kerran tai kaksi. - Koulutin sitä.
Herra, en halua olla yksin koko elämääni.
Ihmisten seura vain muistuttaa minua sinusta.
Se läimäytti minua otsaan. Kavionjälki oli otsassani 37 päivää.
Olisitpa nähnyt isoäitisi! Hän ryntäsi keittiöstä.
"Tuo ponihan tappaa sinut!"
Olen lukenut Kafkaa. Ymmärrän hänen ongelmansa armon suhteen.
Jumalan rakkaus on aina saatavilla.
Mitä enemmän kärsimme, sitä lähempänä olet.
Mutta on yhä vaikeaa haluta kärsimystä.
Herra, anna minulle armoa.
Ja jos mahdollista,
tee siitä kivuttomampaa kuin mitä se oli Kafkalle.
Voi luoja! Mary Flannery! Älä liiku. Soitan lääkärille.
En enää kävele näitä portaita!
Mary Flannery.
Mary Flannery. Siinä hän on.
Anteeksi, että herätin sinut.
Isä Flynn?
Annatko viimeisen voitelun?
En. Regina pyysi minua saapumaan.
Kiitos.
Voisinko puhua isän kanssa kahden?
Kiitos, että tulit. - Ilo on minun puolellani.
Mikä on vointisi? - Kamala.
Kortisonipistokset sekoittavat ajatukseni.
Verensiirrot uuvuttavat minut. Kehoni tuntuu verettömältä.
Sitä on tarpeeksi etelän tytölle. On ripittäytymisen ja ehtoollisen vuoro.
Isä, minua pelottaa.
Mitä sinä pelkäät?
Että olet arkunkantajani. Kannoit isänikin arkkua.
Tai sitten olen täällä loppuelämäni.
En ollut arkunkantaja. Johdin messua.
Anteeksi, isä.
Haluan, että luet nämä. Se helpottaa oloasi.
"Varjele viattomuuden liljaa."
Oletko lukenut Joycea? - Ketä?
James Joycea. - En ole tavannut häntä.
Hän on suuri kirjailija. - Aivan. Hän on pannassa Irlannissa.
Oletko sinäkin kirjailija?
Haluan olla.
Et voi tulla hyväksi ilman rukousta.
Et voi rakastaa Jeesusta, jos et puhu hänelle.
Minä puhun.
Yritän joka päivä.
"Jumala, ole kiltti", sanon. En tunne häntä, koska olen hänen tiellään.
Kaipaan armoa. Näen sen.
Se on siellä, mutten voi koskea siihen.
Uskoni nousee ja laskee kuin näkymättömän meren vuorovesi. Se on kidutusta.
Mutta sitten ajattelen, että tuo prosessi voi syventää uskoani.
Ehkä Jumala löytää meidät pimeydestä eikä valosta.
Ehkä usko onkin kuin avioliitto. Sen eteen pitää tehdä töitä.
En tiedä mitään avioliitosta.
Vietän päiväni piikittäen itseeni teurastetun sian aivolisäkettä.
Mutta tiedän, että salaperäisyys ei katoa.
Se vain kasvaa tiedon myötä. Eikö totta?
Nykykristityt, kuten äitini, uskovat hyödyn vuoksi.
Heille kirkko on kuin köyhän miehen vakuutusyhtiö.
En halua, että pysyn kirkossa pelon vuoksi.
En halua uskoa häneen, koska pelkään Helvettiä.
Vaikka Helvetti sopisikin paremmin heikolle mielelleni.
Helvetti vaikuttaa maallisemmalta.
Jos voimme kartoittaa taivaan tarkasti, tutkijamme voivat ehdottaa parannuksia.
Porvarit myisivät opaskirjoja kaikille yli 65-vuotiaille.
En esitä näsäviisasta.
Vaikka haluankin olla näsäviisas.
Haluan, että ajattelet niin.
Pyyntöni on naurettava. Vaatimukseni ovat järjettömiä.
Haluan olla mystikko, mutta olen klisee. Olen vain kruununtavoittelija.
Aamen.
Sinun ei tarvitse nähdä armoa. Se on aina täällä.
Vastustat sitä, koska se muuttaa meitä.
Muutos on tuskallista.
Armo parantaa, mutta ajatus sulkee pois sen, että ennen kuin se paranee,
se leikkaa miekalla, jonka Kristus toisi mukanaan.
Tie onneen alkaa takaiskusta.
Ilo on surua, joka on voitettu.
Isä, miten voin olla hyvä katolinen?
Anna almuja ja palvele muita.
Hurskautta rikastuttavat rehti palvelu, rakkaus,
uhraukset ja rohkeus.
Tarkoitatko hyväntekeväisyyttä?
Olen pahoillani, mutta voin vain kirjoittaa.
Kirjoita siis! - Mutta tekstini herättää pahennusta.
Voinko silti palvella Jumalaa?
Ihmiset ajattelevat aina herättävänsä pahennusta.
Valinnan kieltäminen on sairautesi.
Onko tekstisi rehellistä ja omatuntosi puhdas?
Loppu on Jumalan käsissä.
Loppujen lopuksi sillä ei ole väliä.
Kestän sairauden, jos saan kirjoittaa vähän joka päivä.
Jumalan avulla -
voit pitää sitä myös siunauksena.
Hyvä on. Haluatko ripittäytyä?
Isän, Pojan ja Pyhän Hengen nimeen.
Teidän pitäisi nähdä, kun uusi saarnaajamme laulaa saarnojaan.
Hän asettaa tuolin korokkeelle -
ja kutsuu jonkun raamatullisen hahmon todistamaan.
Aloitan sipuleista ja tarkistan Carramaen tilanteen.
Hän oksensi neljästi illallisen jälkeen. -"Idiootti"?
Ostitko kirjan nimeltä "Idiootti"?
Mistä se kertoo? - Idiootista.
Rouva Cedars?
Huomenta, rouva Cedars.
Olen rouva Hopewell. - Postilaatikossa luki Cedars.
Rouva? Toivottavasti olette kunnossa.
"Minulla on tärkeää asiaa." - Minulla on tärkeää asiaa.
Kuinka voin auttaa? - Uskotteko kristilliseen kutsumukseen?
Uskon. - Ystävät sanoivat teitä hyväksi naiseksi.
"Mitä myyt?" - Mitä myyt?
Raamattuja.
Teillä on kaunis koti.
Mutta olohuoneessanne ei ole Raamattua.
Voitte panna ne pois. En halua niitä.
En halua ostaa Raamattua.
Ruokani uhkaa palaa. - Olen vain maalaispoika.
Maalaiset ovat maailman suola.
Heitä ei ole maailmassa riittävästi. Se siinä on vikana.
En esitellyt itseäni.
Nimeni on Manley Pointer. Olen kotoisin Willoughbyn alueelta.
En edes mistään tietystä paikasta.
Tarkistan ruoan tilanteen. - Totta kai.
Hankkiudu eroon maan suolasta. Syödään.
En voi olla töykeä kenellekään.
Kuulin, että jotkut tilat kasvattavat siivettömiä kanoja.
Siten saamme enemmän valkoista lihaa.
Yhteiskuntamme on siivetön kana.
Siksi Nietzsche sanoo Jumalan kuolleen.
Joy on kirjailija.
Hän kirjoittaa huoneessaan päivät pitkät. Luoja tietää mitä.
Hän näyttää kirjailijalta. Sen täytyy olla sinulle luontevaa.
Kuin synnyttäisi kyljellään olevan pianon.
"Myyjä, jolla on huono sydän. Voisin vietellä hänet helposti,
mutta sitten pitäisi huomioida hänen katumuksensa."
Oletko syönyt kahden päivän ikäistä kanaa?
Olen.
Se oli varmasti pieni.
Kuinka vanha olet?
Seitsemäntoista.
Näen, että sinulla on puujalka.
Mikä nimesi on? - Hulga!
Hulga!
En ole kuullut sitä nimeä ennen.
Äitini nimesi minut Joyksi, Vaihdoin nimeni, kun muutin pois.
"Hänen ajattelunsa oli kirkasta ja ironista.
Hän katseli miestä kaukaa, huvittuneena ja säälien."
Pidän silmälasipäisistä tytöistä.
Ajattelen paljon. En ole sellainen, joka ei ikinä ajattele vakavasti.
Koska voin kuolla, Hulga.
Kärsimme samasta sairaudesta. Minäkin voin kuolla.
Onko joidenkin tarkoitus tavata, koska heillä on jotain yhteistä?
Molemmilla on vakavia ajatuksia.
Olen vapaa lauantaina. Lähde piknikille. Sano kyllä, Hulga.
Ole kiltti.
"Ensimmäistä kertaa elämässään hän kohtasi aidon viattomuuden."
Jumala huolehtii sinusta. - En usko Jumalaan.
Etkö?
Se on epätavallista tytölle.
Häntä ei ollut koskaan suudeltu. Hän iloitsi kokemuksen tavanomaisuudesta.
Kyse oli vain mielen hallinnasta.
Jotkut joisivat jätevettä, jos sen sanottaisiin olevan vodkaa.
Tule! - Minä tulen.
Rakastan sinua.
Minä sanoin sen. Nyt sinä sanot sen.
En kuvittele mitään. Olen niitä, jotka näkevät kaiken läpi.
Rakastatko minua vai et? - Voi sinua raukkaa.
On ymmärrettävää, ettet ymmärrä.
Olemme kaikki kirottuja.
Mutta jotkut meistä ovat poistaneet siteen silmiltään.
Näemme, ettei ole mitään nähtävää.
Se on eräänlainen pelastus.
Hyvä on. Rakastatko minua vai et?
Olen sinua paljon vanhempi. Ja minulla on useita tutkintoja.
En välitä siitä. Haluan vain tietää, rakastatko minua.
Rakastan.
Hyvä on. Todista se.
Näytä minulle puujalkasi. Ei.
"Hän oli yhtä herkkä jalastaan kuin riikinkukko pyrstöstään.
Vain hän koski siihen. Hän vaali sitä kuin sieluaan."
Selvä.
Hän harkitsi karkaavansa miehen kanssa.
Joka ilta mies ottaisi jalan pois.
Ja joka aamu hän panisi sen takaisin.
Voinko näyttää, miten se kiinnitetään? - Teen sen puolestasi.
Anna jalka minulle. - Odota.
Ota hörppy.
Luulin, että olet maalaispoika. - Olen, mutta ei se ole pidätellyt minua.
Olen yhtä hyvä kuin sinä. - Tiedän sen.
Anna sitten jalkani.
"Ilman jalkaansa hän oli riippuvainen miehestä.
Ajattelemisen asemesta hän keskittyi toimintaan,
jota hän ei täysin hallinnut.
Ilman jalkaansa hän oli riippuvainen miehestä."
Luulin, että olet kristitty. Kunnon kristitty.
Et kai luule, että uskon siihen roskaan?
Myyn Raamattuja, mutta en ole tyhmä.
Tiedän, minne olen menossa.
Anna jalkani takaisin!
Ole kiltti.
Minulla on kiintoisia asioita.
Kerran sain naisen lasisilmänkin.
Ette saa minua kiinni. Nimeni ei ole Pointer.
Käytän aina eri nimeä, enkä koskaan viivy kauan.
Vielä yksi asia. Et ole kovin fiksu!
En ole uskonut mihinkään syntymäni jälkeen.
"Onko mikään koomisempaa ja kamalampaa -
kuin kömpelö ja älyllinen nainen,
joka lähestyy Jumalaa vähitellen,
hammasta purren?"
Rakas Flannery.
Toivottavasti vointisi kohenee.
Kaipaan sinua. Toivottavasti voit hyvin.
Luen Thomas Mertonin kirjaa, jonka annoin sinulle.
Toivon, että sinäkin luet sen.
Kuuntele tätä.
"Sisimmässämme on piste tai kipinä, joka kuuluu Jumalalle.
Se on kuin puhdas timantti.
Se loistaa taivaan näkymättömässä valossa.
Se on meissä kaikissa. Sen kautta voisimme nähdä miljardien valopisteiden -
yhdistyvän auringonvalossa, joka hävittäisi kaiken pimeyden -
sekä elämän julmuuden.
Täydellisesti.
Minulla ei ole ohjeita tähän näkyyn. Se annetaan. Mutta taivaan portti -
on kaikkialla."
Kunpa voisin tulla kylään, mutten ole tulossa sinne lähiaikoina,
sillä Elizabeth ja minä avioidumme.
Mielikuvituksemme syvyyksissä on todellisuutemme.
Olet antanut sen juurtua minuun. Meihin kaikkiin.
Halun, joka on sekä vastustamaton että pyhä.
Se saa meidät, uskovaiset tai ateistit, huutamaan -
"Anna meille halu!"
Kop, kop.
Et tullut aamiaiselle. - Se maistuu loimelta.
Niin.
No...
Toivottavasti voit taas pian syödä suolaa.
Tai maitoa, munia ja juustoa. Kaikkea, mistä pidän.
Hoito on pahempi kuin sairaus.
Sinun täytyy syödä.
Oletko maistanut sitä?
Maistoinko? En ikinä söisi sitä.
Se on vain kauraa. Maistuu loimelta.
Näin riikinkukkosi syövän aamiaista tänä aamuna. Olit oikeassa.
Se syö linnunruokaa, mutta myös kaikkea muuta.
Se söi kaikki Herbert Hoover -ruusuni.
Ja kun se ei syö niitä, se istuu niiden päällä!
Mitä hyötyä siitä on? Se ei ole edes nostanut pyrstösulkiaan.
Mikä sitä vaivaa? - Ei mikään.
Se nostaa ne. Odota hetki.
Minun on suojattava kukkani aidalla.
Syö.
Sinulla on kaunis näköala, kun kirjoitat.
Se auttaa varmasti.
Kiitos, äiti.
Aiemmin minulla oli se käsitys, että kirjoittamiseni jatkuisi,
jos pysyisin poissa.
Tuo harhakuvitelma olisi säilynyt, ellen olisi sairastunut.
Luulin, että se olisi luovuuden loppu.
Kaiken kirjoittamisen ja työn loppu.
Nyt ymmärrän, että tämä on vasta alku.
Kaiken nousevan on yhdyttävä.
FLANNERY O'CONNOR JATKOI KIRJOITTAMISTA HUONEESSAAN -
VIELÄ 14 VUODEN AJAN, ENNEN KUIN HÄNET NIELAISI SE,
MITÄ HÄN KUTSUI "RANSKALAISEKSI SUDEKSI", LUPUS.
Nyt matkaan Kaanaanmaahan
Jossa ihmissielu ei kuole koskaan
Synkin yöni päiväksi muuttuu
Eikä ihmissielu kuole koskaan
Ei ole surullisia hyvästejä
Eikä kyyneleisiä silmiä
On vain rakkautta, rauhaa ja iloa
Eikä ihmissielu kuole koskaan
Siellä ruusut kukkivat minulle
Eikä ihmissielu kuole koskaan
Siellä saan viettää ikuisuuteni
Eikä ihmissielu kuole koskaan
Siellä ei ole surullisia hyvästejä
Eikä kyyneleisiä silmiä
Siellä kaikki on rakkautta, rauhaa ja ilo
Eikä ihmissielu kuole koskaan
"OLEN ELÄMÄNI JA ILONI VELKAA NIILLE TEURASTETUILLE SIOILLE,
JOTKA PÄIVITTÄIN LUOVUTTIVAT AIVOLISÄKKEENSÄ.
SUUTELEN MAATA NIIDEN JALKOJEN ALLA."
Tekstitys: Antti Böök